laion/Wikipedia-Exotic huggingface dataset:
טויטו

טויטו (לעיתים נכתב: טוויטו, טואיטו או טאיטו) הוא שם משפחה יהודי צפון אפריקאי, הנגזר ממילה בניב הערבי של תוניס שפירושה סוג של "ציפור שחורה". האם התכוונתם ל... אלעזר טויטו – פרופסור לתנ"ך יצחק טאיטו – נגד המשמעת של בית הספר לקצינים של צה"ל ישראל טוויטו – פעיל חברתי טויטו - בית התפוצות, אתר בית התפוצות
כף פיירווד'ר (אנטארקטיקה)

כף פיירווד'ר (באנגלית: Cape Fairweather; בתרגום לעברית: כף מזג אוויר נאה) הוא כף בחוף המזרחי של ארץ גרהאם שבאנטארקטיקה. הכף מכוסה קרח (למעט הסלעים בצידו הדרום-מזרחי והמזרחי), וגובהו 705 מטרים מעל פני הים. הכף מצוי באמצע הדרך בין קרחון דריגאלסקי וקרחון אוונס. הכף מפריד בין חוף נורדנשלד לבין חוף אוסקר השני. הכף התגלה בשנת 1947 על ידי סקר שטחי חסות איי פוקלנד. אנשי הסקר קראו לכף על שמו של אלכסנדר פיירווד'ר (Alexander Fairweather), קפטן אוניית ציד הלווייתנים בלאנה (Balaena) מדנדי, אשר פעלה לאורך החוף הצפון מזרחי של חצי האי האנטארקטי בין השנים 1893–1892. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, PP 116, 170 • NATIONAL GEOSPATIAL-INTELLIGENCE AGENCY, SAILING DIRECTION (PLANNING GUIDE & ENROUTE) ANTARCTICA, PP 98 - 99 • Wolfgang Rack, Dynamic Behavior and Disintegration of the Northern Larsen Ice Shelf, Antarctic Peninsula, P 97 כף פיירוות'ר באתר הסקר הגאולוגי של ארצות הברית כף פיירוות'ר באתר הגאזט האנטארקטי של ממשלת אוסטרליה כף פיירוות'ר באתר הגאזט האנטארקטי המשווה SCAR של ממשלת אוסטרליה Demise of Antarctic Ice Shelf Reveals New Life מידע היסטורי וגאוגרפי
כף פיירווד'ר

האם התכוונתם ל... אנטארקטיקה כף פיירווד'ר (אנטארקטיקה) – לשון יבשה בארץ גרהאם שבאנטארקטיקה ארצות הברית כף פיירווד'ר (אלסקה) – לשון יבשה במדינת אלסקה שבארצות הברית
יגאל וילפנד

יגאל וילפנד (8 בנובמבר 1944 - 20 באוגוסט 2019) היה סופר, עורך, עיתונאי ומחנך ישראלי, חבר קיבוץ עין השופט ואיש תנועת השומר הצעיר. יגאל וילפנד נולד ליוסף ובלה וילפנד בניו-יורק, שם שהה עם הוריו במסגרת שליחותם כאנשי השומר הצעיר באמריקה. לאחר המלחמה חזרו הוריו לביתם בקיבוץ עין השופט. את שירותו הצבאי עשה בנח"ל, ולאחר שחרורו למד לימודים הומניסטים בסמינר אורנים. במהלך שנות ה-70 חינך במוסד הרי אפרים, וכן עסק כעיתונאי בעיתון "על המשמר", וכיהן כמזכיר קיבוצו. במקביל, היה פעיל במפ"ם ובשלום עכשיו. בשנות ה-80 יצא כשליח מטעם הקיבוץ הארצי לארצות הברית, ולאחר מכן נסע למספר שליחויות לברית המועצות, לקראת קליטתם של יהודי ברית המועצות בישראל. בין השנים 1987–1994 ערך וילפנד את פינת "השבוע בקבוץ-הארצי" בעיתון על-המשמר, וכתב בעיתונים שונים, ביניהם מעריב, כל העמק והגליל, והדף הירוק. בין 1994–2005 כיהן כמזכיר עין-השופט במשך שלוש קדנציות, ולאחר מכן החל לעבוד כעורך הוצאת "בכתב" של עין השופט, שם עסק בתיעוד תולדות קיבוצו, תנועתו, וכן בזיכרון השואה. יגאל וילפנד נפטר ב-20 באוגוסט 2019 והותיר אחריו אישה, שלושה ילדים, ו-11 נכדות ונכדים. בדרך הביתה, ספרית פועלים, 1983 מסע בעקבות שאול, ספרית פועלים, 1987 ויקי, רון-גולן, 1992 מעגלים, בכתב, 2007 להתחיל מהסוף: יוסל ובלה, בכתב, 2012. בדרכי החיים, בכתב, 2018. בבכי אותי תקצור, בארי חזק, הוצאת הקבוץ-המאוחד. 1975. חמש מהדורות אהרון כהן, גוף ראשון גוף שלישי, ספרית – פועלים. 1990 מסע בעקבות שאול, שאול יפה, ספרית פועלים 1987 יוסף וילפנד, דפים מספר, 1975 אהרון אפרת, ואוסיף ללכת 1990. יונה ינאי, דרך חיים 1999. הוצאת זלמן לבנה, שומר תמיד 2001 . הוצאת משה ברזילי, מהשומר-הצעיר בברוקלין לעין-השופט. הוצאת בכתב, 2006. לוי ארגוב, בנתיבי הצלה והעפלה, הוצאת בכתב, 2006 צבי היילפר, תמיד בדרך, הוצאת בכתב 2007 ישעיהו גביש, סיפורי מקום - קיבוץ יפתח, הוצאת בכתב, 2008 כרמלה, כרמלה אלכסנדרון, הוצאת בכתב, 2009 אביעזר ברלצקי-פרקי חיים, הוצאה עצמית, 2010 מבטים, סיפורם של מרים ומאיר דרום, הוצאת בכתב, 2011 פלוגה ז', פולו אלקסלסי, הוצאת בכתב, 2011 להיות בן אדם, סיפורם של ציפקה ואברהם לבנון, הוצאת בכתב, 2012 גשרים, ישראל ויזל, הוצאת בכתב, 2012. אודות ספריו, אתר סימניה דרך הרוח מי ידע? (אורכב 10.08.2019 בארכיון Wayback Machine), נחום שור המלחמה בתוך מלחמה של חבר עין השופט (אורכב 03.03.2019 בארכיון Wayback Machine), אורה ערמוני יגאל וילפנד, דף שער בספרייה הלאומית יגאל וילפנד, על המשמר נחום שור, דרך הרוח מי יידע? (ארכיון)
קרן פרידריך אברט

קרן פרידריך אברט (בגרמנית: Friedrich-Ebert-Stiftung; בראשי תיבות: FES) היא קרן גרמנית ללא כוונות רווח, המשלבת עבודה של צוותי חשיבה ברמה המקומית והבינלאומית. זו הקרן הפוליטית הוותיקה ביותר בגרמניה. ערכי הקרן מבוססים על ערכי היסוד של הסוציאל-דמוקרטיה: חופש, צדק וסולידריות, קידום הדמוקרטיה וההשכלה הפוליטית ושאיפה לחברה חופשית שמאפשרת שוויון הזדמנויות פוליטי, כלכלי, חברתי ותרבותי ללא הבדלי מוצא, מגדר או דת, הקרן היא גוף פוליטי עצמאי ופרטי, בעלת קרבה רעיונית למפלגה הסוציאל-דמוקרטית הגרמנית– SPD. נשיא הקרן, נכון ל-2021, הוא מרטין שולץ. הקרן הוקמה בשנת 1925 על ידי קונרד לודוויג, היא קרויה על שמו של הנשיא הראשון של רפובליקת ויימאר - פרידריך אברט, שבזכות מורשתו הפוליטית נוסדה הקרן והוגדרו מטרותיה. פעילות הקרן הופסקה ב-1933 בגלל עליית המפלגה הנאצית לשלטון, וחודשה ב-1946. מטה הקרן יושב בערים בון וברלין ומנהל משרדים ופרויקטים במעל ל-100 מדינות. פעילות למען קידום ההשכלה הפוליטית: שיפור מעורבות החברה האזרחית בפוליטיקה ובשיח הציבורי והחברתי. ייעוץ פוליטי: פיתוח אסטרטגיות בשאלות מרכזיות בתחומי המדיניות הכלכלית והחברתית, החינוך וקידום הדמוקרטיה. שיתוף פעולה בינלאומי: שיתוף פעולה בדרכי שלום למען זכויות אדם וחיזוקן של מערכות דמוקרטיות וחברתיות ואיגודים מקצועיים. קידום כישרונות: קידום סטודנטיות וסטודנטים עם מתן עדיפות למשפחות מעוטות יכולות וממשפחות של מהגרים. טיפוח המורשת הקולקטיבית של הסוציאל-דמוקרטיה מחקר היסטורי, חברתי-פוליטי לשימור זכר שורשי הסוציאל-דמוקרטיה והאיגודים המקצועיים באמצעות הארכיון והספרייה ופרויקטים העוסקים בהיסטוריה בת-זמננו. מאז שנת 1982, הקרן נותנת פרס של 10,000 יורו שנקרא "The Political Book" על מנת לקדם ספרות פוליטית איכותית ונועד להזכיר את שריפת הספרים בגרמניה הנאצית ב 1933. לקרן יש נציגות רשמית בישראל, ברמת גן ואף אתר הנתמך בעברית. מטרת עבודתה של הקרן בישראל היא לקדם את יחסי הגומלין והדו-שיח בין החברה הישראלית לחברה הגרמנית ולחזק את הידידות ושיתוף הפעולה תוך קידום דיאלוג בין אישים מעצבי דעת קהל בישראל ובגרמניה, ובראשם חברי כנסת בישראל וחברי פרלמנט גרמנים. הכנת פרסומים המכילים ניתוח פוליטי של נושאים שעל סדר היום על-מנת לקדם בקרב מקבלי החלטות בשתי המדינות סדר יום ותהליכי קבלת החלטות. שיתופי פעולה עם גורמים מקומיים, אזוריים ובינלאומיים כדי לחזק את הצדק החברתי. שימור ערוצי תקשורת בין ישראל לפלסטינים ולשחקנים אחרים באזור על מנת לקדם שיח שתומך בפתרון שתי מדינות לשני העמים. תמיכה לתוכניות של חילופי משלחות של צעירים מישראל ומגרמניה. שלום עכשיו מקבלת כספים מקרן פרידריך אברט, והסמל של הקרן אפילו מתנוסס בכרזות של שלום עכשיו שקראו להגיע לבלפור ולהפגין נגד נתניהו בהסתמך על נתונים שאספה תנועת אם תרצו פורסם על ידי יפעת ארליך כי קרן פרידריך אברט שפועלת בישראל כחברת חוץ לא הגישה דו"ח רבעוני על קבלת תרומה מישות זרה, זאת בניגוד להוראות החוק הישראלי. מדיה וקבצים בנושא קרן פרידריך אברט בוויקישיתוף אתר האינטרנט הרשמי של קרן פרידריך אברט קרן פרידריך אברט, ברשת החברתית פייסבוק קרן פרידריך אברט, ברשת החברתית אקס (טוויטר) קרן פרידריך אברט, ברשת החברתית אינסטגרם קרן פרידריך אברט, ברשת החברתית LinkedIn קרן פרידריך אברט, סרטונים בערוץ היוטיוב אתר קרן פרידריך אברט בישראל קרן פרידריך אברט, דף שער בספרייה הלאומית קרן אברט בישראל, באתר FRIEDRICH EBERT STIFTUNG שרה העצני כהן, אתם לא הצבעתם לה, אבל היא מתערבת לכם בפוליטיקה, באתר ישראל היום, ‏21/10/2022 יפעת ארליך, מאיפה הכסף? כך בוחשות קרנות פוליטיות גרמניות בישראל, באתר ישראל היום, ‏25/8/2022
2044

שנת 2044 היא השנה ה-44 במאה ה-21. זוהי שנה מעוברת, שאורכה 366 ימים. 1 בינואר 2044 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. מאי - הודעת METI שנקראת קריאה קוסמית(אנ') שנשלחה מהרדיו-טלסקופ יוופטוריה RT-70 שיש לה קוטר של 70 מטר תגיע ליעדה. 18 במאי - הגוף קרוב ארץ (68950) 2002 QF15 יעשה את ההופעה הכי קרובה שלו לכדור הארץ. 23 באוגוסט - ליקוי חמה מלא מגרינלנד דרך נונאווט, הטריטוריות הצפון-מערביות, יוקון, קולומביה הבריטית, אלברטה, ססקצ'ואן, מונטנה ובסוף הליקוי בזריחה בדקוטה הצפונית. ספטמבר - עוד הודעת METI שנקראת קריאה קוסמית שנשלחה מהרדיו-טלסקופ יוופטוריה RT-70 שיש לה קוטר של 70 מטר תגיע אל יעדה, HD 10307. 1 באוקטובר - הסתרה של רגולוס על ידי נוגה. האחרונה הייתה ב-7 ביולי 1959. ההסתרה הבאה של רגולוס על ידי נוגה תתרחש ב-21 באוקטובר 3187. אף על פי שכמה מקורות טוענים שזה יתרחש ב-6 באוקטובר 2271. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2044 בוויקישיתוף https://eclipse.gsfc.nasa.gov/SEgoogle/SEgoogle2001/SE2044Aug23Tgoogle.html
דסיור קצר-שיער

דסיור קצר-שיער (שם מדעי: Murexia longicaudata; מכונה גם דסיור ארוך-זנב), הוא מין של טורף כיס קטן דמוי חולדה ממשפחת נמיות הכיס האנדמי לאי גינאה החדשה והאיים הסמוכים. הדסיור קצר השיער תואר מדעית לראשונה בשנת 1866 על ידי הזואולוג הגרמני הרמן שלגל. במקור, הוא תואר כמין בסוג פסקוגל או בסוג אנטכינוס, ובהמשך הוקם עבורו הסוג דסיור ניו-גינאי (Murexia); לאחר הקמת הסוג, צורפו אליו בהמשך 4 מינים נוספים: דסיור שחור-זנב, דסיור רחב-פס, דסיור ארוך-אף ודסיור הבאמה. מחקר קלדיסטי משנת 2002 מצא הבדלים משמעותיים בין כל המינים הנזכרים, שהוביל להקצאת סוג נפרד לרובם על ידי הזואולוג האוסטרלי קולין גרובס; מאידך יש שסברו שהדסיור קצר השיער והדסיור רחב הפס בכל זאת צריכים להישאר כמינים היחידים בסוג דסיור ניו-גינאי. ניתוח גנטי משנת 2007, טען לעומת זאת שכל המינים אינם מצדיקים פיצול לסוגים נפרדים, וזוהי הדעה הרווחת כיום. המשמעות האטימולוגית של השם המדעי של מין זה, היא "עכבר ארוך-זנב". הדסיור קצר השיער הוא המין הגדול מבין סוגי הדסיורים הניו-גינאים לאחר הדסיור המנומר: אורכו מקצה החוטם עד לקצה הזנב כ-33 ס"מ ומשקלו בסביבות ה-200 גרם. הזכרים גדולים וכבדים בצורה ניכרת מהנקבות. דסיור זה בעל מבנה גוף גוצי וגמיש, עם ראש מחודד, אוזניים קצרצרות וקירחות, וזנב שעיר ודק אשר ארוך יחסית לעומת קרוביו. רגליו קצרות ושעירות, והן בעלות טפרים חדים ורפידות דביקיות בכפות הרגליים. כפי שמרמז שמו, לדסיור קצר השיער פרווה חלקה וקצרה במיוחד אשר יוצאת דופן יחסית לדסיורים אחרים הידועים בפרוותם השעירה והזיפית. צבע הפרווה הכללי הוא חום אפרפר בהיר או בז' דהוי, עם נטייה לחום כהה בפלג הגוף האחורי, ברגליים, בלחיים ומהמצח עד לקצה הזנב. הגחון, הסנטר, הגרון ופנים הרגליים - צהבהבים או כתמתמים. כפות הרגליים, האוזניים והחוטם ורדרדים. הזנב כהה בצידו העליון ולבן בצידו התחתון. הדסיור המנומר אנדמי לאי גינאה החדשה, והוא בעל התפוצה הרחבה ביותר מבין הדסיורים החיים באי. הוא מצוי במרבית חלקי האי - הן בשטח פפואה והן בשטח אינדונזיה, אך נעדר מהמישור הדרומי ומחצאי האיים המזרחיים: בומבראי וראש-ציפור. הוא חי באופן טבעי גם באי יאפן בצפון גינאה, והובא על ידי האדם לאיי ארו בדרום גינאה. בית הגידול שלו מורכב בעיקר מיערות גשם טרופיים לאורך רכסי ההרים של גינאה החדשה; בדרך כלל בגבהים של 1,800 מטר מעל פני הים, אך הוא מצוי הן בגבהים נמוכים של כ-600 מטר והן בכרי דשא תת-אלפינים בגבהים של 2,200 מטר. המידע על האקולוגיה והביולוגיה של הדסיור קצר השיער מועט מאוד בדומה לסוגי דסיורים רבים. הוא טפסן עצים מעולה תודות לטפריו ולרפידות בכפות הרגליים, ובונה לעצמו קן למקלט במרומי העצים או על הקרקע; הוא ניזון מחרקים ומחולייתנים זעירים, ופעיל בשעות היום בגפו. הדסיור יכול להתרבות לאורך השנה, והנקבה ממליטה 4 גורים לכל היותר לאחר תקופת הריון של 19 ימים. הגורים שוהים בתקופה הראשונה לחייהם בקפל עור דמוי כיס סביב הפטמות. הדסיור קצר השיער מסווג על ידי הרשימה האדומה של IUCN במצב השימור ללא חשש (LC), בשל תפוצה רחבה, העדר איומים משמעותיים, וכי אין זה סביר שתהיה בעתיד הקרוב ירידה המצדיקה סיווג בקטגוריה מאוימת יותר. הוא מצוי במספר אזורים מוגנים. מדיה וקבצים בנושא דסיור קצר-שיער בוויקישיתוף דסיור קצר-שיער, באתר ITIS (באנגלית) דסיור קצר-שיער, באתר NCBI (באנגלית) דסיור קצר-שיער, באתר האנציקלופדיה של החיים (באנגלית) דסיור קצר-שיער, באתר GBIF (באנגלית) ‏ תמונה של דסיור קצר-שיער דסיור קצר-שיער באתר הרשימה האדומה של IUCN
.org

‎.org (מאנגלית: organization) היא סיומת אינטרנט לשמות מתחם (Domains), אשר נמצאת בשימוש נרחב באינטרנט. סיומת זו היא אחת הסיומות המקוריות אשר הוגדרו בינואר 1985, והפכה לסיומת הנפוצה ביותר לשמות מתחם. הסיומת מגיע מהמילה האנגלית organization – ארגון, ונועדה לאתרים של גופים ללא כוונת רווח, אך כלל זה אינו נאכף. מספר הכתובת הרשומות תחת סיומת זו גדל מפחות ממיליון בשנות התשעים, לעשרה מיליון נכון ליוני 2013. בין הכתובות נמצאת גם he.wikipedia.org, אתר ויקיפדיה זה. התחום ‎.org היה אחד מהסיומות המקוריות ברמה העליונה של שמות המתחם, יחד עם com, us, edu ,gov ,mil ו־net שהוקמו בינואר 1985. הוא נועד במקור עבור ארגונים ללא כוונת רווח או ארגונים בעלי אופי לא מסחרי שלא עמדו בדרישות עבור סיומות אחרות. חברת MITRE הייתה הקבוצה הראשונה שרשמה תחום של ארגון עם mitre.org ביולי 1985. הסיומת מופעלת מאז 1 בינואר 2003 על ידי הארגון Public Interest Registry, אשר לקח על עצמו את המשימה מ־VeriSign Global Registry Services, חטיבה של החברה VeriSign. מדיה וקבצים בנושא .org בוויקישיתוף אתר האינטרנט הרשמי של .org RFC 920, דרישות דומיין, ג 'יי פוסטל, ג' יי ריינולדס, החברה לאינטרנט (אוקטובר 1984) Mitre.org InterNIC - FAQs on the .org transition
לנגור זהוב

לנגור זהוב (שם מדעי: Trachypithecus geei) הוא מין של קוף אסייתי בן הסוג לוטונג האנדמי ליערות מערב אסאם שבצפון-מזרח הודו ואולי גם לקצה המערבי של בהוטן. קוף זה הוא אחד מהמאוימים בפרימטים של הודו והוא מצוי בסכנת הכחדה עקב כריתת יערות והצפיפות האנושית באזור. לעיתים קוף זה מכליא עם קרובו, לנגור הכיפה (Trachypithecus pileatus). הוא נודע לעולם בידי החוקר אדוארד גי, שקרוי בשמו המדעי של הקוף. הקוף מצוי רק ביערות שממערב בראהמאפוטרה סביב נהר מנאס ונהר סאקוש באסאם וטריפורה ואולי גם בקצה המערבי של בהוטן. טווח המחיה שלו מסתכם ב-60 ק"מ בערך. הקוף נדיר ולא נמצא לעיתים רבות, כך שלא ידוע איפה הוא מצוי לרוב, אם כי חלק מהקופים חיים ביער השימור קקויג'נה (Kakoijana reserved forest). אורך קוף זה מגיע ל-90 ס"מ ומשקלו ל-9-12 ק"ג. הזכרים גדולים מהנקבות ובעלי רעמת עבה סביב הפנים. צבע הפרווה לבנה-קרם עם חזה ופנים כתומות, מהם קיבלו את שמם. הקוף משמיע קריאות רועשות כדי להרתיע יריבים ולשמור על הנקבות שלעיתים נמצאות בקבוצות של 22 מתחת שלטון של זכר אחד. הלנגור הוא צמחוני וניזון מעלים, פרחים, פירות וכן מעשבי תיבול וירקות. Trachypithecus geei geei Trachypithecus geei bhutanensis מדיה וקבצים בנושא לנגור זהוב בוויקישיתוף לנגור זהוב, באתר ITIS (באנגלית) לנגור זהוב, באתר NCBI (באנגלית) לנגור זהוב, באתר Animal Diversity Web (באנגלית) לנגור זהוב, בבסיס הנתונים ARKive (באנגלית) לנגור זהוב, באתר האנציקלופדיה של החיים (באנגלית) לנגור זהוב, באתר GBIF (באנגלית) לנגור זהוב באתר הרשימה האדומה של IUCN
סנאי רטופה הודי

סנאי רטופה הודי (שם מדעי: Ratufa indica) הוא מין של סנאי גדול מהסוג רטופה אשר חי בתת-היבשת ההודית ביערות של הודו. זהו אחד מהסנאים הגדולים ביותר בעולם והוא מגיע לגודל של חתול בוגר, באורך של 36 ס"מ, זנב באורך 0.9 מטר ומשקל של 2 ק"ג בבגרות. הסנאי בעל פרווה עבה בצבע אדום-ערמוני והזנב, הכתפיים והעורף בצבע צהבהב-קרם עד לבן. האוזניים גדולות ושחורות והפנים ורדרדות-חומות כהות. לסנאי זנב ארוך העוזר לו לשמור על איזון תוך כדי תנועה בין הענפים. תפוצת הסנאי היא ביערות נשירים ויערות ירוקי עד בהודו עד למאדהיה פרדש. הוא שוכן על העצים ומגיע עד לצמרות ויכול לקפץ עד לאורך 6 מטרים. הוא יורד רק לעיתים נדירות לקרקע. הסנאי ניזון מאגוזים, פירות, ונבטים. בתורו הוא משמש טרף לנמרים ועופות דורסים. Ratufa indica indica Ratufa indica centralis Ratufa indica dealbata Ratufa indica maxima מדיה וקבצים בנושא סנאי רטופה הודי בוויקישיתוף סנאי רטופה הודי, באתר ITIS (באנגלית) סנאי רטופה הודי, באתר NCBI (באנגלית) סנאי רטופה הודי, באתר Animal Diversity Web (באנגלית) סנאי רטופה הודי, בבסיס הנתונים ARKive (באנגלית) סנאי רטופה הודי, באתר האנציקלופדיה של החיים (באנגלית) סנאי רטופה הודי, באתר GBIF (באנגלית) סנאי רטופה הודי באתר הרשימה האדומה של IUCN
שחלה

שחלה היא איבר רבייה המצוי ברוב היצורים החיים המתרבים ברבייה זוויגית. השחלה מצויה אך ורק בנקבות של יצורים אלו, ותפקידה הוא להוות כמקום להבשלת תאי הרבייה הנקביים - הביציות. השחלה היא בלוטת המין (אנ') הנקבית - האיבר המייצר תאי רבייה. היצורים הידועים ביותר שלהם שחלות הם רובם של בעלי החיים וכל צמחי הפרחים. ערך מורחב – שחלה (בוטניקה) בצמחים בעלי פרחים השחלות נמצאות בפרחים עצמם, בתחתיתו של עמוד העלי. השחלה לרוב תיצור חלל סגור שבתוכו תתפתחנה הביציות המכילות את הגמטופיט הנקבי ושם תתרחש ההפריה כאשר תאי הרבייה הזכריים יגיעו. לרוב, לאחר ההפריה, נושרים עלי הכותרת של הפרח והשחלה גדלה, מתעבה והופכת לפרי, המכיל את הזרעים. בבעלי חיים מפותחים משתייכת השחלה למערכת הרבייה. באדם וברוב היונקים - אלה המשתייכים לשלייניים (יונקי שליה) - קיימות שתי שחלות, אך ביצורים אחרים - עופות, למשל - קיימת שחלה בודדת. בנקבות האדם מצויות השחלות בחלל הבטן, מעל לרחם. הביציות נודדות מהשחלה אל החצוצרות שם הן ממתינות זמן קצר להפריה (קליטת תא רבייה זכרי), ומשם ממשיכות בנדידתן אל הרחם. אם הביצית מופרה על ידי תא זרע היא נדבקת אל קיר הרחם ומתפתחת לעובר בתהליך הקרוי היריון. אם לא מתרחשת הפריה - זהו המצב השגרתי - נפלטת הביצית, יחד עם דם אשר הזין אותה במשך ההמתנה, אל מחוץ לגוף בתהליך הקרוי וסת (המחזור החודשי). ברוב בעלי החיים מייצרות השחלות את כל הביציות עוד לפני לידת הנקבה, והביציות הלא-בשלות נשמרות בשחלה במשך שנים. בגיל ההתבגרות מבשילות הביציות ומתחילות את נדידתן - ביצית אחת בכל 28 יום אצל האדם - אל הרחם. המחזור החודשי נפסק כשהאישה מגיעה לגיל הבלות, בו אינה יכולה יותר להיכנס להריון (בשל הפסקת הבשלת הביציות- כשבשחלותיה מתחת לאלף ביציות שלא הבשילו). תגליות חדשות ביצורים מסוימים - עכברים, למשל - מצביעות על כך שהנקבות מסוגלות לייצר ביציות גם בחייהן הבוגרים. עניין זה טרם הוברר דיו. בנוסף לייצור הביציות מבוצעת בשחלות סינתזה של מספר הורמונים נשיים. תרכובות אלו נשלחות מהשחלות, דרך מחזור הדם, אל כל חלקי הגוף, וגורמות לשינויים פיזיולוגיים שבהם מתאפיין ההבדל בין זכרים ונקבות (אצל הגברים מיוצרים הורמונים זכריים באשכים, הגונדות הזכריות). לעיתים מתרחש מפגש בין תא זרע וביצית לפני שהאחרונה מספיקה להגיע אל הרחם. העובר מתחיל להתפתח בחצוצרה ובמקרים נדירים מאוד - בשחלה עצמה. במקרה של היריון בשחלה כמעט ולעולם לא מצליח העובר להתפתח בצורה תקינה, ונדרשת התערבות כירורגית להסרתו (ראו: הפלה מלאכותית). יכולתה של האישה להיכנס להריון בעתיד לאחר מקרה זה בדרך כלל נפגמת במידה זו או אחרת. תסמונת השחלות הפוליציסטיות תסביב שחלה ציסטה שחלתית רזרבה שחלתית נמוכה תסמונת מייג רזרבה שחלתית נמוכה דיספלזיה של השחלה Merck Online Medical Library: Female Reproductive System שחלה, באתר אנציקלופדיה בריטניקה (באנגלית) שחלות, דף שער בספרייה הלאומית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איז'ופלווה

איז'ופלווה (בהונגרית: Izsófalva) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1950 נקרא הכפר דיסנושהורוואט (Disznóshorvát), וכך הוא מזוהה במסמכים רשמיים בני אותה תקופה המעידים על התיישבות יהודים במקום. בשנת 1993 חלק מהכפר קיבל עצמאות ככפר חדש שנקרא אורמושבאניה ובשנת 1994 קיבל חלק אחר עצמאות ככפר ונקרא רודולפטלפ. מדיה וקבצים בנושא איז'ופלווה בוויקישיתוף אתר האינטרנט הרשמי של איז'ופלווה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
אי-שוויון ברנולי

אי-שוויון ברנולי הוא האי-שוויון ( 1 + x ) n ≥ 1 + n x {\displaystyle (1+x)^{n}\geq 1+nx} לכל מספר שלם n ≥ 0 {\displaystyle n\geq 0} ולכל מספר ממשי x > − 1 {\displaystyle x>-1} . יסודי ושימושי באנליזה מתמטית. בעזרתו אפשר להראות שהסדרה ( 1 + 1 n ) n {\displaystyle \left(1+{\frac {1}{n}}\right)^{n}} עולה בזמן שהסדרה ( 1 + 1 n ) n + 1 {\displaystyle \left(1+{\frac {1}{n}}\right)^{n+1}} יורדת, וכך להגדיר את בסיס הלוגריתם הטבעי e = 2.718 … {\displaystyle e=2.718\ldots } , כגבולן המשותף. האי-שוויון נכון לכל n {\displaystyle n} ממשי, ובלבד ש- n ≥ 1 {\displaystyle n\geq 1} (את ההכללה אפשר להוכיח על ידי השוואת הנגזרות של שני האגפים). כאשר n {\displaystyle n} טבעי זוגי האי-שוויון נכון לכל x {\displaystyle x} , וכאשר n {\displaystyle n} אי-זוגי הוא נכון לכל x > − 2 {\displaystyle x>-2} (ואף מעט משמאל לנקודה 2-). עבור x > 0 {\displaystyle x>0} אפשר להוכיח על פי נוסחת הבינום של ניוטון: ( 1 + x ) n = ∑ k = 0 n ( n k ) 1 n − k x k ≥ ( n 0 ) 1 n x 0 + ( n 1 ) 1 n − 1 x 1 = 1 + n x {\displaystyle (1+x)^{n}=\sum _{k=0}^{n}{\binom {n}{k}}1^{n-k}x^{k}\geq {\binom {n}{0}}1^{n}x^{0}+{\binom {n}{1}}1^{n-1}x^{1}=1+nx} את המקרה הכללי (כלומר x > − 1 {\displaystyle x>-1} ) ניתן להוכיח באינדוקציה: עבור n = 1 {\displaystyle n=1} מתקיים: ( 1 + x ) 1 = 1 + x ≥ 1 + x {\displaystyle (1+x)^{1}=1+x\geq 1+x} . נניח את נכונות האי-שוויון עבור n = k {\displaystyle n=k} , ונוכיח את נכונותו עבור n = k + 1 {\displaystyle n=k+1} . כלומר נניח כי ( 1 + x ) k ≥ 1 + k x {\displaystyle (1+x)^{k}\geq 1+kx} ונוכיח כי ( 1 + x ) k + 1 ≥ 1 + ( k + 1 ) x {\displaystyle (1+x)^{k+1}\geq 1+(k+1)x} . נשים לב כי x > − 1 {\displaystyle x>-1} ולכן 1 + x > 0 {\displaystyle 1+x>0} . מכיוון שכפל של אי-שוויון בגורם חיובי לא משנה את כיוונו, מתקיים: ( 1 + x ) ( 1 + x ) k ≥ ( 1 + x ) ( 1 + k x ) {\displaystyle (1+x)(1+x)^{k}\geq (1+x)(1+kx)} , ומכאן ( 1 + x ) k + 1 ≥ 1 + k x + x + k x 2 {\displaystyle (1+x)^{k+1}\geq 1+kx+x+kx^{2}} . הביטוי k x 2 {\displaystyle kx^{2}} חיובי ולכן מתקיים: ( 1 + x ) k + 1 ≥ 1 + k x + x + k x 2 ≥ 1 + k x + x = 1 + ( k + 1 ) x {\displaystyle (1+x)^{k+1}\geq 1+kx+x+kx^{2}\geq 1+kx+x=1+(k+1)x} . לכל חזקה ממשית r {\displaystyle r} ניתן להכליל את האי-שוויון כך שלכל r ∉ ( 0 , 1 ) {\displaystyle r\notin (0,1)} ולכל x > − 1 {\displaystyle x>-1} ( 1 + x ) r ≥ 1 + r x {\displaystyle (1+x)^{r}\geq 1+rx} ולכל r ∈ [ 0 , 1 ] {\displaystyle r\in [0,1]} ( 1 + x ) r ≤ 1 + r x {\displaystyle (1+x)^{r}\leq 1+rx} כאמור, את ההכללה אפשר להוכיח בעזרת הנגזרת. מדיה וקבצים בנושא אי-שוויון ברנולי בוויקישיתוף אי-שוויון ברנולי, באתר MathWorld (באנגלית)
Baojun 630

Baojun 630 היא מכונית משפחתית המוגדרת מכונית קומפקטית מתוצרת יצרנית הרכב הסינית Baojun (אנ') אשר מיוצר משנת 2016 ועד היום. היצרן "Baojun" הוא חברת בת של "SAIC-GM-Wuling" (אנ') (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני סאיק מוטור. 4 דלתות. 5 דלתות - הצ'בק (קרוי: "Baojun 610"). 4 דלתות (דגם "Baojun 630"). 5 מושבים. מנוע קדמי. מנוע בנזין - 1.5 ליטר, 1.8 ליטר. מנוע הנעה קדמית. תאוצה בין 0-100 קמ"ש היא 12.5 שניות (דגם מנוע 1.5 ליטר). קיבולת מכל דלק - 54 ליטר. מחיר היחידה מדגם "Baojun 630" עמד על 62,800-73,800 רנמינבי (נכון לשנת 2016, בסין). בשנת 2014 מצרים ואלג'יריה החלו לייצר את דגם ה"שברולט אופטרה" (אנ') שהתבסס על דגם ה"Baojun 630" שהיה בשלבי ייצור. הדגם הוצג בדצמבר 2015. דגם "Baojun 630" דגם "Baojun 630" דגם "Baojun 630" דגם "Baojun 630" דגם "Baojun 630" דגם "Baojun 630" דגם "Baojun 630" Baojun 360 Baojun 560 Baojun RS-5 מדיה וקבצים בנושא Baojun 630 בוויקישיתוף אתר האינטרנט הרשמי של Baojun 630 Baojun 630, סרטון באתר יוטיוב דגם "Baojun 630" media.gm.com/media/cn/en/gm/news.detail.html/content/Pages/news/cn/en/2016/jan/0128 דגם "Baojun 630" archive.org/web/20131005005452 דגם "Baojun 630" carnewschina.com/2011/08/10/wuling-baojun-630-listed-priced-in-china שברולט אופטרה במצרים indianautosblog.com/china-built-chevrolet-optra-launched-in-egypt
צ'אנגן CS15

צ'אנגן CS15 הוא קרוסאובר קומפקטי מתוצרת יצרנית הרכב הסינית Changan Automobile (אנ'), אשר מיוצר משנת 2015 (שנת מודל 2016) ועד היום. 5 דלתות - האצ'בק. 5 מושבים. מנוע קדמי. מנוע בנזין - 1.5 ליטר. מנוע הנעה קדמית. תכולת מכל דלק - 44 ליטר. צמיגים - 205 / 55R16. תאוצה בין 0–100 קמ"ש היא 13.4 שניות. 5 דרגות גימור. מחיר היחידה מדגם "Changan CS15" עומד על 53,900-75,400 רנמינבי (נכון לסוף שנת 2016, בסין). על בסיס דגם "Changan CS15" יוצר רכב חשמלי הקרוי "CS15EV". טווח נסיעה - 300 ק"מ. מחיר היחידה עומד על 189,000-196,400 רנמינבי. דגם "Changan CS15" דגם "Changan CS15" דגם "Changan CS15" דגם "Changan CS15" דגם "Changan CS15" דגם "Changan CS15" צ'אנה טאורוסטאר צ'אנגן CM8 צ'אנגן CX20 צ'אנג'ה Q7 צ'אנגן אלסווין V3 צ'אנגן Raeton CC צ'אנגן CS35 צ'אנגן CS35 Plus מדיה וקבצים בנושא צ'אנגן CS15 בוויקישיתוף אתר האינטרנט הרשמי של צ'אנגן CS15 אתר האינטרנט הרשמי של צ'אנגן CS15 צ'אנגן CS15, סרטון באתר יוטיוב דגם "Changan CS15" carnewschina.com/2016/01/14/changan-cs15-suv-will-hit-the-chinese-car-market-in-march דגם "Changan CS15" carnewschina.com/2015/11/18/changan-cs15-arrives-at-the-guangzhou-auto-show-in-china דגם "Changan CS15" carnewschina.com/2015/10/12/spy-shots-changan-cs15-suv-is-naked-in-china דגמי "Changan CS15" - מפרט טכני ומידות chinamobil.ru/eng/changan דגם "CS15EV" carnewschina.com/2017/05/15/changan-cs15-suv-goes-electric-china